REPUBLIKA SRBIJA

NADZORNI ODBOR ZA IZBORNU KAMPANjU

01 Broj: 013-2005/23-27

18. decembar 2023. godine

B e o g r a d

POSMATRAČKA MISIJA CRTA

 Beograd

 Francuska 6

Predmet: Odgovor na prijave Posmatračke misije CRTA: 01 Broj: 013-2005/23-27 od 12. decembra 2023. godine,

Poštovani,

Posmatračka misija CRTA uputila je 12. decembra 2023. godine Nadzornom odboru za izbornu kampanju prijave zbog nepravilnosti u postupanju političkih stranaka, kandidata i drugih učesnika u izbornom procesu.

Nadzorni odbor je na Šestoj sednici održanoj 18. decembra 2023. godine, razmatrao dostavljene prijave zbog nepravilnosti u postupanju političkih stranaka, kandidata i drugih učesnika u izbornom postupku protiv:

1. Vladimira Đukanovića člana političke stranke Srpska napredna stranka;

2. RTV Kučevo d.o.o. Kučevo.

U skladu sa Zakonom utvrđenim nadležnostima Nadzorni odbor je razmotrio navedene prijave i zaključio sledeće:

Postupajući po prijavama zbog nepravilnosti u postupanju političkih stranaka, kandidata i drugih učesnika u izbornom postupku protiv Vladimira Đukanovića člana političke stranke Srpska napredna stranka i RTV Kučevo d.o.o. Kučevo koju je podnela Posmatračka misija CRTA 01 Broj: 013-2005/23-27 od 12. decembra 2023. godine povodom navodne upotrebe govora mržnje i povrede dostojanstva ličnosti i vođenja negativne kampanje protiv drugih izbornih kandidata napominjemo da se predmetna prijava odnosi na kršenje člana 61. stav 1. Zakona o elektronskim medijima **(**„Službeni glasnik RS“ broj 92/23) kojim je propisana opšta obaveza pružalaca medijske usluge u odnosu na programske sadržaje i članova 70. i 71. Zakona o elektronskim medijima kojima je propisana obaveza poštovanja ljudskih prava u pružanju medisjkih usluga i zabrana govora mržnje.

Članom 125. stav 1. tačka 2) istog zakona propisana je novčana kazna koja se primenjuje u slučaju prekršaja iz člana 61. Zakona o elektronskim medijima, dok je u tačkama 7) i 8) istog stava propisana novčana kazna u slučaju prekršaja iz člana 70. odnosno 71. Zakona o elektronskim medijima. Imajući u vidu propisane nadležnosti Nadzornog odbora za izbornu kampanju, predlažemo da se obratite nadležnom regulatornom telu za elektronske medije koje je nadležno da u skladu sa članom 7. stav 1. tačka 10) Zakona o elektronskim medijima izriče mere pružaocima medijskih usluga u skladu sa ovim zakonom.

 PREDSEDNIK

Svetislav Goncić s.r.